**ԱՄՓՈՓԱԹԵՐԹ**

**«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՍԱՀՄԱՆԱՄԵՐՁ ԲՆԱԿԱՎԱՅՐԵՐՈՒՄ ԸՆՏԱՆԻՔՆԵՐԻ ԲՆԱԿԱՐԱՆԱՅԻՆ ՄԱՏՉԵԼԻՈՒԹՅԱՆ ԱՊԱՀՈՎՄԱՆ ՊԵՏԱԿԱՆ ԱՋԱԿՑՈՒԹՅԱՆ 2022-2024 ԹՎԱԿԱՆՆԵՐԻ ԾՐԱԳՐԻ ԻՐԱԿԱՆԱՑՄԱՆ ԿԱՐԳԸ ՀԱՍՏԱՏԵԼՈՒ ԵՎ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2022 ԹՎԱԿԱՆԻ ՀՈՒՆԻՍԻ 9-Ի N 842-Լ ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ՎԵՐԱԲԵՐՅԱԼ**

|  |  |
| --- | --- |
| 1. **ՀՀ ֆինանսների նախարարություն** | 08.07.2022  № 01/8-3/12342-2022 |
| 1. Նախագծի նախաբանում, ի թիվս Սահմանադրության 146-րդ հոդվածի 4-րդ մասի, հղում է կատարվում «Նորմատիվ իրավական ակտերի մասին» օրենքի 33-րդ և 34-րդ հոդվածներին, որոնցով կանոնակարգվում են նորմատիվ իրավական ակտերում փոփոխություններ և լրացումներ կատարելու ընդհանուր կանոնները, մինչդեռ ներկայացված Նախագծի կարգավորման առարկան ունի բոլորովին այլ բովանդակություն:  2. Անդրադառնալով Նախագծի նախաբանում որպես լիազորող նորմ նշված Սահմանադրության 146-րդ հոդվածի 4-րդ մասին՝ նշենք, որ ըստ ՀՀ վարչապետի 02.11.2021 թ. N 02/10.3/37766-2021 հանձնարարականի՝ որպես լիազորող նորմ չի կարող դիտվել Սահմանադրության հիշյալ նորմը:  Նկատի ունենալով վերոգրյալը՝ գտնում ենք, որ ներկայացված Նախագծի նախաբանը լրացուցիչ խմբագրման կարիք ունի:  3. Առաջարկում ենք Նախագծի հիմնավորման մեջ ներկայացնել ծրագրի շահառուների շրջանակի և միջնաժամկետ հատվածում ՀՀ պետական բյուջեից հատկացվելիք ֆինանսական միջոցների վերաբերյալ հաշվարկ-հիմնավորումներ: | 1. Որոշման նախագծում կատարվել է լրա­ցում, որով փոփոխություն է կատարվում Հայաստանի Հանրապետության կառավա­րության 2022 թվականի հունիսի 9-ի «Հայաստանի Հանրապետության սահմա­նամերձ բնակավայրերում ընտանիքների բնակարանային մատչելիության ապահով­ման պետական աջակցության 2022-2024 թվականների ծրագիրը հաստատելու մասին» N 842-Լ որոշման հավելվածում, հետևաբար «Նորմատիվ իրավական ակտերի մասին» օրենքի 33-րդ և 34-րդ հոդվածներին հղումը տեղին է։ 2. Վերջին շրջանում Կառավարության կող­մից ընդունված նմանատիպ բովանդա­կությամբ սոցիալական մի շարք ծրագրերի որոշումների (13.01.2022թ. թիվ 64-Լ, 26.05.2022թ. թիվ 775-Լ, 23.06.2022թ. թիվ 932-Լ) նախաբանում հղում է տրվում Սահմանադրության նշված նորմին, ինչը, այդ թվում՝ Ֆինանսների և Արդարա­դատության նախարարություն­նե­րի կող­մից, չի արձանագրվել որպես խնդրահա­րույց հղում։   Ելնելով վերոգրյալից՝ գտնում ենք, որ նախաբանը վերա­խմբագրման կարիք չունի։   1. Առաջարկությունն ընդունվել է, հիմնավորումներում տրվել է հաշվարկների բացվածքը |
| 1. **ՀՀ ֆինանսների նախարարություն** | 20.09.2022  01/8-3/16405-2022 |
| 1. Նախագծի 4-րդ կետով առաջարկվում է 2022 թվականի հունիսի 9-ի «Հայաստանի Հանրապետության սահմանամերձ բնակավայրերում ընտանիքների բնակարանային մատչելիության ապահովման պետական աջակցության 2022-2024 թվականների ծրագիրը հաստատելու մասին» ՀՀ կառավարության թիվ 842-Լ որոշման (Այսուհետ՝ Որոշում) հավելվածի 9-րդ կետը լրացնել հետևյալ բովանկդակությամբ նոր նախադասությամբ. «Հիփոթեքային վարկի սպասարկման համար վճարված տոկոսների գումարների չափով վճարված եկամտային հարկի գումարները ենթակա են վերադարձման բացառապես շահառուի կողմից վճարված տոկոսների գումարների չափով՝ ՀՀ կառավարության 2015 թվականի փետրվարի 19-ի N 205-Ն որոշման հավելվածի 5.4 կետով սահմանված ընթացակարգին համապատասխան։»։  Վերոգրյալի կապակցությամբ, հայտնում ենք, որ 2018 թվականի հունվարի 1-ից հետո ստացված և փաստացի բնակարան կամ անհատական բնակելի տուն ձեռք բերելուն կամ անհատական բնակելի տուն կառուցելուն ուղղված հիպոտեկային վարկի սպասարկման համար վճարվող տոկոսների գումարների չափով եկամտային հարկի վերադարձման համակարգի հետ կապված հարաբերությունները կարգավորվում են ՀՀ հարկային օրենսգրքի 160-րդ հոդվածով և 2017 թվականի հոկտեմբերի 5-ի թիվ 1321-Ն ՀՀ կառավարության որոշմամբ սահմանված կարգով:  Հաշվի առնելով վերոգրյալը՝ առաջարկում ենք Նախագծի 4-րդ կետով լրացվող նախադասության մեջ հղում կատարել 2017 թվականի հոկտեմբերի 5-ի թիվ 1321-Ն ՀՀ կառավարության որոշմանը՝ 2015 թվականի փետրվարի 19-ի թիվ 205-Ն ՀՀ կառավարության որոշման փոխարեն:  2. Նախագծի 6-րդ կետով առաջարկվում է Որոշման հավելվածի 11-րդ կետը շարադրել նոր խմբագրությամբ, մասնավորապես՝ աջակցության չափը հիփոթեքային վարկի մայր գումարի ամսական վճարների մարման համար սահմանելով հանրագումարային մինչև 16 մլն դրամ (նախկին 12 մլն դրամի դիմաց), բայց ոչ ավելի, քան ամսական 237 հազ. դրամ (նախկին 171 հազ. դրամի դիմաց), իսկ տոկոսագումարների մարման համար՝ մինչև 13% (նախկին 12% դիմաց), հանրագումարային մինչև 12.668 մլն դրամ (նախկին 8.6 մլն դրամի դիմաց), բայց ոչ ավելի, քան ամսական 174 հազ. դրամ (նախկին 120 հազ. դրամի դիմաց):  Այս կապակցությամբ հայտնում ենք, որ Նախագծին կից հիմնավորմամբ չի հստակեցվում վերը նշված փոփոխությունների անհրաժեշտությունը, ինչպես նաև բացակայում է շահառուների մասնակցության կամ ծրագրերում ընդգրկվելու մասին հիմնավորված տեղեկատվությունը:  Ելներով վերոգրյալից և հաշվի առնելով 2023թ. համար կանխատեսվող մակրոտնտեսական հնարավորությունները, ինչպես նաև արդեն իսկ շրջանառության մեջ դրված այլ լրացուցիչ ծախսերի իրականացման առաջնահերթությունները՝ առաջարկում ենք Նախագիծն կարևորելու դեպքում՝ նախատեսվող ֆինանսավորումն իրականացնել ՀՀ յուրաքանչյուր տարվա պետական բյուջեով սոցիալական պաշտպանության ոլորտին հատկացված միջոցների հաշվին: | 1. **Ընդունվել է**   Կատարվել են համապատասխան լրացումներ   1. **Ընդունվել է**   Կատարվել են համապատասխան լրացումներ |
| 1. **ՀՀ Քաղաքաշինության կոմիտե** | 06.07.2022  N Մ/26148-2022 |
| 1. Նախագծի նախաբանում հղում կատարել ՀՀ սահմանադրության 86-րդ հոդվածի 3-րդ մասին:  2. «Բնակչության պետական ռեգիստրի մասին» օրենքի համաձայն ռեգիստրը բնակչության վերաբերյալ օրենքով սահմանված անձնական հաշվառման տվյալների տեղեկատվական համակարգ է, որն ստեղծվում է Հայաստանի Հանրապետությունում բնակվող անձանց (անկախ քաղաքացիությունից), ինչպես նաև ՀՀ տարածքից դուրս 183 օրից ավելի ժամկետով բնակվելու նպատակով հյուպատոսական հաշվառման կանգնած ՀՀ քաղաքացիների (այսուհետ՝ բնակիչների)՝ ըստ բնակության վայրի հաշվառման նպատակով:  ՀՀ քաղաքացիություն ձեռք բերած, Հայաստանի Հանրապետությունում մշտական բնակության վայր չունեցող և մշտապես կամ առավելապես օտարերկրյա պետությունում բնակվող անձը ՀՀ քաղաքացու անձնագրով փաստաթղթավորվելիս բնակչության պետական ռեգիստրում հաշվառվում է օտարերկրյա պետությունում իր բնակության վայրի հասցեով:  Վեր նշվածի համատեքստում Նախագծի 2-րդ կետի 4-րդ ենթակետում անհրաժեշտ է հստակեցնել խոսքը բնակչության պետական ռեգիստրում երբևէ հաշվառում ունենալու մասին է, թե ծրագրի իրականացման ժամանակահատվածում:  3. Նախագծի հավելվածի 5-րդ և 11-րդ կետերը համապատասխանեցման կարիք ունեն, քանի որ 5-րդ կետում նշված է, որ **ծառայությունն ընդունում է որոշում, շահառուին ծրագրում ընդգրկելու (ծրագրում ընդգրկելը մերժելու) մասին**, իսկ 11-րդ կետով նշվում է, որ ծրագրի իրականացման գործընթացը (դիմումների ընդունում, տվյալների նույնականացում, հաստատում, **շահառուի կարգավիճակի տրամադրում**, աջակցության վճարում) **իրականացվում է համապատասխան ծրագրային ապահովման միջոցով՝** **ինքնաշխատ եղանակով**։  4. Անհրաժեշտ է կարգով հստակ ամրագրել, թե ՀՀ հարկային օրենսգրքի 160-րդ հոդվածի դրույթների համաձայն եկամտային հարկի վերադարձի հնարավորություն ունեցող անձանց մասով ինչպես են համադրվելու եկամտային հարկի վերադարձման և պետության կողմից տոկոսադրույքնի վճարման մեխանիզմները:  Այս մասին մեր դիտարկումները ներկայացվել են նաև 2022 թվականի հունիսի 3-ի N01/13/5806-2022 գրությամբ: Նույն գրությամբ առաջարկվել էր **Նախագծում ներառել նաև ծրագրի շրջանակներում** կառուցվող բնակելի տները Կոմիտեի կողմից հաստատված բնակելի կառուցապատման օբյեկտների օրինակելի նախագծերով (էլեկտրոնային տարբերակները հասանելի են Կոմիտեի պաշտոնական [www.minurban.am](http://www.minurban.am) կայքէջում) իրականացնելու հնարավորությունն, ինչն էապես կարագացնի կառուցապատման հայտի և համապատասխան փաստաթղթերի ստացման գործընթացը:  5. Ծրագրի հիմնական պայմաններից է, որ վարկը տրամադրվելու է փուլերով, ընդ որում՝ 2-րդ և 3-րդ փուլերով վարկի տրամադրման համար հիմք է հանդիսանում նախորդ փուլում տրամադրված վարկի գումարի նպատակային օգտագործումը: Սակայն նախագծով ամրագրված չեն ըստ փուլերի նպատակային օգտագործման չափելի գործիքներ կամ մեխանիզմ: | 1. **Առաջարկությունն ընդունվել է.** կատարվել է փոփոխությունը 2. **Առաջարկությունն ընդունվել է.** Նախագծի հավելվածի 2-րդ կետի 4-րդ ենթակետում կատարվել է հստակեցում, 3. **Առաջարկությունն ընդունվել է.** կատարվել է փոփոխությունը 4. **Առաջարկությունը չի ընդունվել**, Չնայած, որ Ծրագրի նախագծի մասով Քաղաքաշինության կոմիտեի կողմից նույնաբովանդակ առաջարկությանը արձագանքել ենք, որ նախատեսում ենք հարցը դիտարկել ծրագրի հիման վրա մշակվող կարգի շրջանակներում, ամեն դեպքում կարծում ենք, որ կարգում առաջարկը տեղայնացնելը չի տալիս նոր հնարավորություն պոտենցիալ շահառուին, քանի որ շահառուները, անկախ կարգում դա ամրագրելու հանգամանքից, ազատ են տիպային նախագծերից որևէ մեկն ընտրելու և կառուցապատումն իրականացնելու հարցում։ Որպեսզի շահառուները ևս մեկ անգամ ուշադրություն դարձնեն այդ հանգամանքի վրա և տեղեկացվեն այդ հնարավորության մասին՝ տեղեկատվական արշավներում կնախատեսենք առանձին անդրադարձ կատարել այդ հնարավորությանը՝ հստակ հղվելով Քաղաքաշինության կոմիտեի կայքէջի համապատասխան բաժիններին, 5. **Առաջարկությունն ընդունվել է.** Նախագծի հավելվածը լրացվել է նոր՝ 11-րդ և 12-րդ կետերով, որտեղ նկարագրվել է նշված գործընթացը |
| 1. **ՀՀ կենտրոնական բանկ** | 08.07.2022  N Մ/26619-2022 |
| 1․ Նախագծի 3-րդ կետի 1-ին ենթակետում առաջարկում ենք «Սի-Բի-Էյ-Նեթ ֆինանսական» բառերից հետո ավելացնել նաև «ու այլ բնույթի էլեկտրոնային» բառերը։  2․ Նախագծի 3-րդ կետի 1-ն ենթակետի գ), դ) և ե) կետերն առաջարկում ենք հանել և դրանք որպես առանձին ենթակետեր սահմանել Նախագծի 4-րդ կետում, քանի որ այդ պայմանները կիրառելի չեն կարող լինել հիփոթեքային վարկի տրամադրումից 3 օրվա ընթացքում: Միաժամանակ, առաջարկում ենք 3-րդ կետի 1-ին ենթակետում առանձին կետով նշել միայն հիփոթեքային վարկի գումարի չափը:  3․ Նախագծով անհրաժեշտ է հստակեցնել նաև, թե շահառու հանդիսացող անձանց վերաբերյալ ինչպիսի այլ սահմանափակումներ կան: Մասնավորապես, անհրաժեշտ է հստակեցնել, թե ինչ սկզբունքներով է ընտրվելու շահառուն, ինչպես նաև կառուցվող բնակելի տանը պարտադիր բնակության անցնելու և այլ անձանց կողմից վերոնշյալ անշարժ գույքը շահագործելու հետ կապված հարցերը։ | 1. **Առաջարկությունն ընդունվել է.** կատարվել է փոփոխությունը 2. **Առաջարկությունն ընդունվել է.** կատարվել են փոփոխությունները, 3. Բացի ծրագրում ամրագրված սահմանա­փակումներից՝ այլ սահմանափակումներ չկան, հետևաբար լրացումներ կատարելու անհրաժեշտություն չկա։ Կառուցվող բնակելի տանը պարտադիր բնակության անցնելու և այլ անձանց կողմից վերոնշյալ անշարժ գույքը շահագործելու մասով պահանջ և սահմանափակումներ նույն­պես չկան։ |
| 1. **ՀՀ արդարադատության նախարարություն** | 03.08.2022, N /27.2/34017-2022 |
| 1. «Հայաստանի Հանրապետության սահմանամերձ բնակավայրերում ընտանիքների բնակարանային մատչելիության ապահովման պետական աջակցության 2022-2024 թվականների ծրագրի իրականացման կարգը հաստատելու և Հայաստանի Հանրապետության կառավարության 2022 թվականի հունիսի 9-ի N 842-Լ որոշման մեջ փոփոխություն կատարելու մասին» Հայաստանի Հանրապետության կառավարության որոշման նախագծի (այսուհետ՝ Նախագիծ) վերնագրից առաջ նշված «հուլիսի» բառը վերանայման կարիք ունի: 2. Նախագծի նախաբանում հղում է կատարվում ՀՀ Սահմանադրության 86-րդ հոդվածի 3-րդ մասին: Այդ առումով հարկ է նկատի ունենալ, որ Նախագծով նախատեսվում է հաստատել «Հայաստանի Հանրապետության սահմանամերձ բնակավայրերում ընտանիքների բնակարանային մատչելիության ապահովման պետական աջակցության 2022-2024 թվականների ծրագրի իրականացման կարգը», մինչդեռ ՀՀ Սահմանադրության 86-րդ հոդվածի 3-րդ մասին կատարված հղումը չի հանդիսանում Նախագծի ընդունման իրավական հիմք, քանի որ դրանում ամրագրված դրույթները վերաբերում են շինարարության խթանմանը: Սույն դիտողությունը բխում է «Նորմատիվ իրավական ակտերի մասին» ՀՀ օրենքի 13-րդ հոդվածի 1-ին մասի պահանջից, որի համաձայն՝ ենթաօրենսդրական նորմատիվ իրավական ակտը ունենում է նախաբան, որում նշվում է օրենսդրական իրավական ակտի հոդվածը կամ մասը, որը ներառում է Սահմանադրության 6-րդ հոդվածի 2-րդ մասով սահմանված լիազորող նորմեր:   3. Նախագծի 4-րդ կետի համաձայն՝ Հայաստանի Հանրապետության աշխատանքի և սոցիալական հարցերի նախարարին հանձնարարական է տրվում սույն որոշումն ուժի մեջ մտնելուց հետո 5-օրյա ժամկետում հաստատել «Հայաստանի Հանրապետության սահմանամերձ բնակավայրերում ընտանիքների բնակարանային մատչելիության ապահովման պետական աջակցության 2022-2024 թվականների ծրագրի իրականացման շրջանակներում Հայաստանի Հանրապետության աշխատանքի և սոցիալական հարցերի նախարարության Միասնական սոցիալական ծառայության և առևտրային բանկերի ու վարկային կազմակերպությունների միջև համագործակցության պայմանագրի օրինակելի ձևը»։ Այս առումով հարկ է նկատի ունենալ, որ ներկայացված **Նախագիծն իր բնույթով ներքին իրավական ակտ է և, հետևապես, որպես լիազորող նորմ չի կարող հանդիսանալ** վերոնշյալ պայմանագրի օրինակելի ձևի հաստատման համար՝ **նկատի ունենալով** «Նորմատիվ իրավական ակտերի մասին» օրենքի 2-րդ հոդվածի 1-ին մասին 6-րդ կետի պահանջը, համաձայն որի՝ ***ներքին իրավական ակտը******նորմատիվ իրավական ակտի հիման վրա և դրան համապատասխան ընդունված իրավական ակտ է****, որը սահմանում է վարքագծի կանոն այն անձանց խմբի համար, որոնք դա ընդունող մարմնի հետ աշխատանքային կամ վարչական հարաբերությունների մեջ են կամ օգտվում են դա ընդունող մարմնի ծառայություններից կամ աշխատանքներից:*  4. Նախագծի 1-ին կետով սահմանվող «**Հայաստանի Հանրապետության սահմանամերձ բնակավայրերում ընտանիքների բնակարանային մատչելիության ապահովման պետական աջակցության 2022-2024 թվականների ծրագրի իրականացման կարգի**» /այսուհետ՝ Կարգ/ 1-ին կետում «Սույն կարգով սահմանվում է» բառերն անհրաժեշտ է փոխարինել «Սույն կարգով կարգավորվում են» բառերով, իսկ «գործընթացները, ինչպես նաև աջակցության դադարեցման հիմքերը և ընթացակարգերը» բառերը՝ «գործընթացների, ինչպես նաև աջակցության դադարեցման հիմքերի և ընթացակարգերի հետ կապված հարաբերությունները» բառերով: Բացի այդ, Կարգի 1-ին կետում նշված դրույթներից ստացվում է, որ Կարգով սահմանվում են նաև աջակցության դադարեցման հիմքերը, մինչդեռ հարկ է նկատի ունենալ, որ դրանք արդեն իսկ սահմանված են Հայաստանի Հանրապետության կառավարության 2022 թվականի հունիսի 9-ի թիվ N 842-Լ որոշմամբ և Կարգով նոր հիմքեր սահմանվել չեն կարող: Հետևապես Կարգի 1-ին կետի դրույթներն այդ առումով վերանայման և խմբագրման կարիք ունեն:  5. Կարգի 3-րդ կետի ենթակետերի համարակալումն անհրաժեշտ է վերանայել՝ նկատի ունենալով *«*Նորմատիվ իրավական ակտերի մասին» օրենքի 14-րդ հոդվածի պահանջները:  6. Կարգի 3-րդ կետի«ա» ենթակետում անորոշ է նշված «փաստաթղթի մյուս տվյալները» ձևակերպումը, ինչն անհրաժեշտ է հստակեցնել, ինչպես նաև որոշակիացնել, թե խոսքը որ տվյալների մասին է: Նույն ենթակետում անհրաժեշտ է նկատի ունենալ, որ նշված դրույթները պետք է վերաբերեն ոչ թե կցվող փաստաթղթի (ամուսնության վկայականի), այլ վերջինիս կրկնօրինակի մասին, հակառակ պարագայում ստացվում է, որ պետք է կցվի ամուսնության վկայականի բնօրինակը:  7. Կարգի 4-րդ, 5-րդ և 6-րդ կետերում նախատեսված են դրույթներ Ծառայության կողմից Շահառուին ծրագրում ընդգրկելու որոշման կայացման մասին, որը կատարվում է Ծրագրի պայմաններին և պահանջներին Շահառուի համապատասխանությունը ստուգելու միջոցով, մինչդեռ նախատեսված չեն դրույթներ այն մասին, թե որոշումն ում կողմից և ինչ կարգով է կայացվելու և ինչ է իրենից ենթադրում համապատասխանության ստուգումը: Նախատեսված չէ կարգավորում նաև Ծառայության կողմից կայացվող որոշման բողոքարկման վերաբերյալ: Ելնելով վերոնշյալից՝ Կարգի հիշյալ կետերն անհրաժեշտ է խմբագրել՝ նախատեսելով հստակ և որոշակի կարգավորումներ:  8. Կարգի 8-րդ, 10-րդ, 13-րդ, 17-րդ կետերում առկա են Կարգի 8-րդ, 10-րդ և 17-րդ կետերին տրված հղումներ, որոնք սակայն վերանայման և խմբագրման կարիք ունեն՝ նկատի ունենալով, որ նշված կետերի դրույթների բովանդակությունները չեն համապատասխանում կատարված հղումներին:  9. Կարգի 9-րդ և 10-րդ կետերում պարզաբանման և հստակեցման կարիք ունեն «նպատակայնության մասին տեղեկատվության» տրամադրմանը, «վարկային միջոցների ոչ նպատակային օգտագործման մասին տեղեկությունների առկայությանը», «նպատակայնության մասին հավաստմանը» վերաբերող դրույթները՝ նկատի ունենալով, որ պարզ չէ, թե որն է հանդիսանալու «նպատակայանության մասին տեղեկատվություն», դրա առկայությունը ում կողմից է որոշվելու և ինչ գործողության արդյունքում, ինչ է իրենից ենթադրում նպատակայնության մասին հավաստումը:  10. Կարգի 11-րդ կետում նշված դրույթները պետք է վերաբերեն ոչ թե «սահմանված հանգամանքներին», այլ՝ «սահմանված դեպքերին»՝ նկատի ունենալով Հայաստանի Հանրապետության կառավարության 2022 թվականի հունիսի 9-ի թիվ N 842-Լ որոշման դրույթները:  11. Կարգի 15-րդ կետում պարզաբանման կարիք ունի «Ծրագրի իրականացման գործընթացի ուղեկցմանը» վերաբերող կարգավորումը, քանի որ պարզ չէ, թե վերջինս ինչ է իրենից ենթադրելու: Նույն կետում անհրաժեշտ է հստակեցնել «համապատասխան ծրագրային ապահովում» անորոշ ձևակերպումը:   1. Հարկ է նկատի ունենալ նաև, որ Կարգում սահմանված չեն Ծրագրի իրականացման սկզբնական փուլից սկսած Ծրագրի իրականացման ընթացքի վերահսկման մեխանիզմներ, որոնք թույլ կտան ապահովել Ծրագրի իրականացման արդյունավետությունը: | 1. **Ընդունվել է,** «հուլիսի» բառը հանվել է 2. **Ընդունվել է**   Նախաբանում հղում է կատարվել ՀՀ Սահմանադրության 86-րդ հոդվածի 10-րդ մասին, ըստ որի տնտեսական, սոցիալական և մշակութային ոլորտներում պետության քաղաքականության հիմնական նպատակներից է նաև տարածքային համաչափ զարգացումը   1. **Ընդունվել է ի գիտություն** 2. **Ընդունվել է**   Կարգի 1-ին կետից հանվել է «ինչպես նաև աջակցության դադարեցման հիմքերը և ընթացակարգը» բառերը և 3-րդ գլուխը   1. **Ընդունվել է**   Ենթակետերի համարակալումները շտկված են   1. **Ընդունվել է**   Կատարվել են համապատասխան լրացումներ   1. **Ընդունվել է**   Կատարվել են համապատասխան փոփոխություններ   1. **Ընդունվել է**   Կատարվել են համապատասխան փոփոխություններ   1. **Ընդունվել է**   Կարգում օգտագործվող ձևակերպումները համապատասխանեցվել են Ծրագրով սահմանված ձևակերպումներին   1. **Ընդունվել է**   Կատարվել է համապատասխան փոփոխություն   1. **Ընդունվել է**   Կատարվել են անհրաժեշտ փոփոխություններ   1. **Չի ընդունվել**   Ծրագրի վերահսկողությունը կիրականացվի Միասնական սոցիալական ծառայության կողմից` սոցիալական պաշտպանության ոլորտը կանոնակարգող օրենսդրության համաձայն: |
| 1. **ՀՀ արդարադատության նախարարություն** | 20.09.2022, N 01/27.0.01/41408-2022 |
| 1. «Հայաստանի Հանրապետության սահմանամերձ բնակավայրերում ընտանիքների բնակարանային մատչելիության ապահովման պետական աջակցության 2022-2024 թվականների ծրագրի իրականացման կարգը հաստատելու և Հայաստանի Հանրապետության կառավարության 2022 թվականի հունիսի 9-ի N 842-Լ որոշման մեջ փոփոխություններ և լրացում կատարելու մասին» Հայաստանի Հանրապետության կառավարության որոշման նախագծի (այսուհետ՝ Նախագիծ) վերնագրում «ԼՐԱՑՈՒՄ» բառն անհրաժեշտ է փոխարինել «ԼՐԱՑՈՒՄՆԵՐ» բառով՝ նկատի ունենալով Նախագծի 3-4-րդ կետերի դրույթները:  2. Նախագծի 2-6-րդ կետերով նախատեսվող կարգավորումներն անհրաժեշտ է միավորել մեկ կետում: Հիշյալ նկատառման համատեքստում՝ Նախագծի հիշյալ կետերով նախատեսվող փոփոխություններն անհրաժեշտ է նախատեսել նույն կետի՝ ենթակետերի տեսքով:  3. Նախագծի 4-րդ և 6-րդ կետերում «Որոշման» բառից հետո անհրաժեշտ է լրացնել «հավելվածի» բառերը՝ հաշվի առնելով այն հանգամանքը, որ Նախագծի հիշյալ կետերով առաջարկվող փոփոխությունները նախատեսվում է կատարել Հայաստանի Հանրապետության կառավարության 2022 թվականի հունիսի 9-ի N 842-Լ որոշման (այսուհետ՝ Որոշում) հավելվածում:  4. Նախագծի 3-րդ կետում «ավելացնել» բառն անհրաժեշտ է փոխարինել «լրացնել» բառով՝ նկատի ունենալով «Նորմատիվ իրավական ակտերի մասին» օրենքի 33-րդ հոդվածխի 3-րդ մասի դրույթները, համաձայն որոնց՝ նորմատիվ իրավական ակտում լրացումներ կատարվում են դրանում նոր բաժիններ, գլուխներ, հոդվածներ, մասեր, կետեր, ենթակետեր, պարբերություններ, նախադասություններ, բառեր, թվեր կամ կետադրական նշաններ լրացնելու միջոցով:  5. Նախագծի 4-րդ կետում անհրաժեշտ է հստակ նշել, թե Որոշման հավելվածի 9-րդ կետի, որ բառերից հետո է նախատեսվում լրացնել Նախագծի հիշյալ կետով լրացվող նախադասությունը:  6. Նախագծի 6-րդ կետով նոր խմբագրությամբ շարադրվող 11-րդ կետում «Աջակցության» բառից առաջ անհրաժեշտ է լրացնել «11.» թիվը:  7. Նախագծի 8-րդ կետի համաձայն՝ Հայաստանի Հանրապետության աշխատանքի և սոցիալական հարցերի նախարարին հանձնարարական է տրվում Նախագծի ուժի մեջ մտնելուց հետո 5-օրյա ժամկետում հաստատելու «Հայաստանի Հանրապետության սահմանամերձ բնակավայրերում ընտանիքների բնակարանային մատչելիության ապահովման պետական աջակցության 2022-2024 թվականների ծրագրի իրականացման շրջանակներում Հայաստանի Հանրապետության աշխատանքի և սոցիալական հարցերի նախարարության Միասնական սոցիալական ծառայության և առևտրային բանկերի ու վարկային կազմակերպությունների միջև համագործակցության պայմանագրի օրինակելի ձևը»։ Այս առումով հարկ է նկատի ունենալ, որ ներկայացված Նախագիծն իր բնույթով ներքին իրավական ակտ է և, հետևապես, որպես լիազորող նորմ չի կարող հանդիսանալ վերոնշյալ պայմանագրի օրինակելի ձևի հաստատման համար՝ նկատի ունենալով «Նորմատիվ իրավական ակտերի մասին» օրենքի 2-րդ հոդվածի 1-ին մասին 6-րդ կետի պահանջը, համաձայն որի՝ ներքին իրավական ակտը նորմատիվ իրավական ակտի հիման վրա և դրան համապատասխան ընդունված իրավական ակտ է, որը սահմանում է վարքագծի կանոն այն անձանց խմբի համար, որոնք դա ընդունող մարմնի հետ աշխատանքային կամ վարչական հարաբերությունների մեջ են կամ օգտվում են դա ընդունող մարմնի ծառայություններից կամ աշխատանքներից:  8. Նախագծի 1-ին կետով հաստատվող հավելվածի 2-րդ կետի 8-րդ ենթակետում անհրաժեշտ է վերանայել Նախագծի 3-րդ կետին կատարված հղումը, քանի որ հիշյալ կետի դրույթների բովանդակությունը չի համապատասխանում կատարված հղմանը: | 1. **Ընդունվել է**   Կատարվել են անհրաժեշտ փոփոխություններ   1. **Ընդունվել է**   Կատարվել են անհրաժեշտ փոփոխություններ   1. **Ընդունվել է**   Կատարվել են անհրաժեշտ փոփոխություններ   1. **Ընդունվել է**   Կատարվել են անհրաժեշտ փոփոխություններ   1. **Ընդունվել է**   Կատարվել են անհրաժեշտ փոփոխություններ   1. **Ընդունվել է**   Կատարվել են անհրաժեշտ փոփոխություններ   1. **Ընդունվել է**   Կատարվել են անհրաժեշտ փոփոխություններ   1. **Ընդունվել է**   Կատարվել են անհրաժեշտ փոփոխություններ |
| 1. **ՀՀ վարչապետի աշխատակազմ** | 29.08.2022  N 02/08.4/28438-2022 |
| 1. Նախագծի նախաբանում նշված չէ Սահմանադրության կամ օրենքի այն դրույթը, որը կառավարությանը լիազորում է ընդունել սույն որոշման նախագիծը, ինչը հակասում է Սահմանադրության 6-րդ հոդվածի 2-րդ մասին, ըստ որի՝ Սահմանադրության և օրենքների հիման վրա և դրանց իրականացումն ապահովելու նպատակով Սահմանադրությամբ նախատեսված մարմինները կարող են օրենքով լիազորվել ընդունելու ենթաօրենսդրական նորմատիվ իրավական ակտեր: Միևնույն ժամանակ, «Նորմատիվ իրավական ակտերի մասին» օրենքի 13-րդ հոդվածի 1-ին մասի համաձայն՝ ենթաօրենսդրական նորմատիվ իրավական ակտը ունենում է նախաբան, որում նշվում է օրենսդրական իրավական ակտի հոդվածը կամ մասը, որը ներառում է Սահմանադրության 6-րդ հոդվածի 2-րդ մասով սահմանված լիազորող նորմեր, իսկ նույն օրենքի 1-ին հոդվածի 2-րդ մասի համաձայն՝ ենթաօրենսդրական նորմատիվ իրավական ակտերին վերաբերող օրենսդրական տեխնիկայի, նորմատիվ իրավական ակտի կառուցվածքի (…) վերաբերյալ դրույթների գործողությունը տարածվում է անհատական և ներքին իրավական ակտերի վրա (…):  (Կատարող՝ Դ. Մեյրոյան, հեռ. 515 681)  2. Հայաստանի Հանրապետության կառավարության 2022 թվականի հունիսի 9-ի N 842-Լ որոշմամբ հաստատված ծրագրի (այսուհետ՝ Ծրագիր) հիմնական պայմաններից է հիփոթեկային վարկի փուլերով տրամադրելը (Ծրագրի 12-րդ կետի 5-րդ ենթակետ), ինչի կապակցությամբ անհրաժեշտ է հստակեցնել, արդյո՞ք նախագծին կից հիմնավորման մեջ ներկայացված՝ ՀՀ պետական բյուջեից հատկացվելիք ֆինանսական միջոցների հաշվարկներում վարկի տրամադրման փուլային մոտեցումը հաշվի է առնվել:  3. Անհրաժեշտ է քննարկել որոշման նախագծում նոր կարգավորումներ նախատեսելու հարցը՝ հաշվի առնելով վճարված եկամտային հարկի գումարներից բնակարան կամ անհատական բնակելի տուն ձեռք բերելու կամ անհատական բնակելի տուն կառուցելու նպատակով վարձու աշխատող հանդիսացող ֆիզիկական անձի կողմից ստացված հիփոտեկային վարկի սպասարկման համար վճարվող տոկոսների գումարների վերադարձի վերաբերյալ ՀՀ հարկային օրենսգրքի 160-րդ հոդվածով սահմանված կարգավորումները:  (Կատարող՝ Լ. Չանախչյան հեռ.515-851)  4. Նախագծի նախաբանում որպես լիազորող նորմ նշված են ՀՀ Սահմանադրության 86-րդ հոդվածի 3-րդ և 10-րդ մասերը, ինչպես նաև 146-րդ հոդվածի 4-րդ մասը: Գտնում ենք, որ վերոնշյալ դրույթները, որոնք համապատասխանաբար կարգավորում են տնտեսական, սոցիալական և մշակութային ոլորտներում պետության քաղաքականության հիմնական նպատակները և կառավարության լիազորությունները, բովանդակային առումով չեն հանդիսանում նախագծի ընդունման լիազորող նորմ: Առաջարկում ենք վերանայել նախագծի լիազորող նորմերի վերաբերյալ կարգավորումը:  5. Նախագծով հաստատվող Հավելվածի 6-րդ կետի համաձայն՝ շահառուին ծրագրում ընդգրկելու կամ մերժելու վերաբերյալ որոշումը կայացնելուց հետո ծառայությունը այդ մասին ծանուցում է ուղարկում շահառուին՝ վերջինիս տրամադրած էլեկտրոնային փոստի հասցեով, իսկ դրական որոշման դեպքում ծրագրային ապահովման միջոցով տեղեկացնում է նաև գործընկեր կազմակերպությանը: Առաջարկում ենք սահմանել կոնկրետ ժամկետ՝ ծառայության կողմից շահառուին և գործընկեր կազմակերպությանը ծանուցելու համար:  6.Առաջարկում ենք ևս մեկ անգամ անդրադառնալ ամփոփաթերթում արդարադատության նախարարության 12-րդ դիտարկմանը (ծրագրի իրականացման վերահսկման մեխանիզմների բացակայության վերաբերյալ), որին ի պատասխան նշվել է, որ ծրագրի վերահսկողությունը կիրականացվի Միասնական սոցիալական ծառայության կողմից` սոցիալական պաշտպանության ոլորտը կանոնակարգող օրենսդրության համաձայն: Առաջարկում ենք նախագծում սահմանել ծրագրի իրականացման վերահսկման հստակ մեխանիզմներ:  (Կատարող՝ Ա. Գառգալոյան հեռ.515-794)  7. Համաձայն Նախագծի Հավելվածի 7-րդ կետի՝ Շահառուի՝ Ծրագրում ընդգրկվելու վերաբերյալ էլեկտրոնային տեղեկացումը ստանալուց հետո Գործընկեր կազմակերպությունը 2 աշխատանքային օրվա ընթացքում համապատասխան ծրագրային ապահովման (իսկ անհնարինության դեպքում՝ Սի-Բի-Էյ-Նեթ համակարգի) միջոցով Ծառա­յությանն է տրամադրում Շահառուի Հիփոթեքային վարկի գծով վճարման ժամանակացույցը, այդ թվում՝ վարկի փուլային ֆինանսավորման ժամկետներն ու համամասնությունը։ Այս կապակցությամբ առաջարկում ենք հիմնավորել ժամանակացույցի տրամադրման ժամկետը 2 աշխատանքային օրով սահմանափակելու նպատակահարմարությունը (արդյո՞ք նշված ժամկետն իրատեսական է և քննարկվել է առևտրային բանկերի/վարկային կազմակերպությունների հետ) կամ սահմանել առավել երկար ժամկետ, հաշվի առնելով հիփոթեքային վարկի պայմանագիր կնքելու համար սովորաբար պահանջվող ժամանակը:  8. Առաջարկում ենք Նախագծի Հավելվածում սահմանել դրույթ, ըստ որի Ծառա­յությանը կտրամադրվի Հիփոթեքային վարկի պայմանագրի պատճենը:  9. Հաշվի առնելով ՀՀ հարկային օրենսգրքի 160-րդ հոդվածը, ըստ որի՝ վարձու աշխատող հանդիսացող ֆիզիկական անձանց աշխատավարձի և դրան հավասարեցված վճարումների մասով եկամտային հարկը վերադարձվում է անհատական բնակելի տուն կառուցելու նպատակով վարձու աշխատող հանդիսացող ֆիզիկական անձի կողմից ստացված անհատական բնակելի տուն կառուցելուն ուղղված **հիփոթեկային վարկի սպասարկման համար վճարվող տոկոսների գումարների չափով**, պարզաբանման կարիք ունի, թե արդյո՞ք կատարվելու է եկամտային հարկի վերադարձ ծրագրի շահառուներին և ինչպես, ինչպե՞ս են տարանջատվելու պետության և շահառուի կողմից վճարված տոկոսագումարները, արդյո՞ք լրացուցիչ կարգավորումների սահմանման անհրաժեշտություն չկա:  (Կատարող՝ Լ. Գուլքանյան հեռ. 515-632) | 1. **Ընդունվել է մասամբ։** Որոշման նախագծի նախաբանում հղում է կատարվել միայն Սահմանադրության 146-րդ հոդվածի 4-րդ մասին, համաձայն որիԿառավարության իրավասությանն են ենթակա գործադիր իշխանությանը վերաբերող բոլոր այն հարցերը, որոնք վերապահված չեն պետական կառավարման կամ տեղական ինքնակառավարման այլ մարմիններին: 2. **Ֆինանսական միջոցների հաշվարկում հաշվի չի առնվել,** քանի որ հիմնավորման մեջ ներկայացված հաշվարկներում 1 գործարքի մասով բյուջետային անհրաժեշտ միջոցների գումարները ներառում են 1 վարկի բոլոր փուլերը միասին։ Ըստ առանձին փուլերի բյուջետավորումը գտնում ենք ոչ նպատակահարմար, քանի որ փուլերի տրամադրումը կախված է յուրաքանչյուր փուլին համապատասխան՝ շահառուի կողմից իրականացվող շինարարական աշխատանքների կատարման ժամկետներից, ինչը պլանավորել հնարավոր չէ։ 3. **Ընդունվել է։** Որոշման նախագծի 4-րդ կետով առաջարկում ենք Կառավարության 09.06.2022թ. «Հայաստանի Հանրապետության սահմանամերձ բնակավայրերում ընտանիքների բնակարանային մատչելիության ապահովման պետական աջակցության 2022-2024 թվականների ծրագիրը հաստատելու մասին» N 842-Լ որոշման 9-րդ կետը լրացնել նոր նախադասությամբ։ 4. **Ընդունվել է մասամբ։** Որոշման նախագծի նախաբանում հղում է կատարվել միայն Սահմանադրության 146-րդ հոդվածի 4-րդ մասին, համաձայն որիԿառավարության իրավասությանն են ենթակա գործադիր իշխանությանը վերաբերող բոլոր այն հարցերը, որոնք վերապահված չեն պետական կառավարման կամ տեղական ինքնակառավարման այլ մարմիններին: 5. **Ընդունվել է։** Սահմանվել է ծանուցման մեկօրյա ժամկետ։ 6. Գտնում ենք, որ կարգում նկարագրված գործընթացները վերահսկելի են։ Կարգում հստակ ամրագրված են ծրագրի բոլոր փուլերում իրականացվող քայլերի, գործառույթների ամբողջ շղթան և ժամկետները, ինչը Միասնական սոցիալական ծառայությանը հնարավորություն է տալիս իր կանոնադրական գործառույթների շրջանակում պատշաճ վերահսկողություն սահմանել ծրագրի իրականացման ընթացակարգի վրա, իսկ ծրագրային միջավայրում կատարված գործողությունները լոգավորվում են։ Բացի այդ, վերադասության կարգով շահառուների բողոք-դիմումները քննում է ԱՍՀ նախարարությունը, ինչն ամրագրված է կարգում։ 7. **Ընդունվել է,** կարգի 7-րդ կետը վերաշարադրվել է և ժամանակացույց ուղարկելու պարտավորությունը կատարելու համար սահմանվել է 2 աշխատանքային օր՝ **պայմանագիրը կքնելուց հետո,** իսկ պայմանագրի կնքումը յուրաքանչյուր կազմակերպությունում կկատարվի իր ներքին ընթացակարգերին համապատասխան և ժամկետներում։ 8. **Ընդունվել է**, կարգի 7-րդ կետում կատարվել է համապատասխան լրացում 9. **Ընդունվել է։** Որոշման նախագծի 4-րդ կետով առաջարկում ենք Կառավարության 09.06.2022թ. «Հայաստանի Հանրապետության սահմանամերձ բնակավայրերում ընտանիքների բնակարանային մատչելիության ապահովման պետական աջակցության 2022-2024 թվականների ծրագիրը հաստատելու մասին» N 842-Լ որոշման 9-րդ կետը լրացնել նոր նախադասությամբ։ |
| 1. **ՀՀ տարածքային կառավարման և ենթակառուցվածքների նախարարություն** | 19.09.2022  ԳՍ/15.3/25060-2022 |
| «Հայաստանի Հանրապետության սահմանամերձ բնակավայրերում ընտանիքների բնակարանային մատչելիության ապահովման պետական աջակցության 2022-2024 թվականների ծրագրի իրականացման կարգը հաստատելու և Հայաստանի Հանրապետության կառավարության 2022 թվականի հունիսի 9-ի N 842-Լ որոշման մեջ փոփոխություններ և լրացում կատարելու մասին» ՀՀ կառավարության որոշման նախագծի վերաբերյալ Տարածքային կառավարման և ենթակառուցվածքների նախարարությունն իր իրավասության սահմաններում առաջարկություններ չունի։ | **Ընդունվել է ի գիտություն** |